Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16986

2006. november 23. Kiegészítés száma kiadás időpontja alkalmazhatóság időpontja bevezette 2007/70/II. szám Előszó Történeti háttér A Repülési és Légiforgalmi Irányítási Szabályok (RAC) munkacsoport első ülésszakán, 1945 októberében, ajánlásokat tett a légiforgalmi irányító szolgálatok előírásaira és ajánlott gyakorlati eljárásaira. Ezeket az akkor működő Léginavigációs Bizottság áttanulmányozta, majd 1946. február 25.-én a Tanács jóváhagyta a nemzetközi előírásokat és ajánlott gyakorlati eljárásokat. Ezeket az 1946. februárjában kiadott Doc 2010. kiadvány második részében "Előírások és ajánlott gyakorlati Eljárások — Légiforgalmi Irányítás" címen tették közzé. A Repülési és Légiforgalmi Irányítási Szabályok (RAC) munkacsoport második ülésszakán -- 1946. decemberétől 1947. januárjáig -- felülvizsgálta a Doc. 2010-et és javaslatokat tett a légiforgalmi irányítás nemzetközi előírásaira és ajánlott gyakorlati eljárásaira. Nem tűnt azonban lehetségesnek, hogy ezek a szabályok véglegesíthetők legyenek, mielőtt a munkacsoport kidolgozza az alapelveket a vonatkozó szolgálatok megszervezésére.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes